 Balse waxa jirtay daqiiq ganacsi oo ay leedahay shirkadda Omaar oo laga keenay dalka Masar, daqiiqdaas intii ay soo rarnayd ee ay badda ku soo jirtay, ayay qaybtii ku jirtay khananka hoose ee Markabkii siday, waxaa gaadhay biyo oo way qoyday, waanay is qoysay, daqiiqdii qoydayna way xumaatay oo waxay noqotay wax aan la isticmaali Karin, markaanau aragnay dhammaan daqiiqdii Markabka saarnayd, ayaanu wada baadhnay, waxaana qoyay oo wax dhintay noqday 10224 kiish toban kun laba boqol iyo labaatan iyo afar kiish, markii intii qoyday aanu wada hubinay, waxaannu dib ugu celinay Markabkii siday, caddaynna waanu u qornay shirkaddii daqiiqdaas lahayd, taas oo caddaynaysa in qasaaraha daqiiqdan ku yimi uu ka dhashay biyo markabka gudihiisa ku gaadhay intaanu soo gaadhin Somaliland. 